[{"text_idx": "#000002", "text": "Yn y weithgaredd hon, bydd dysgwyr yn ystyried y ffordd y mae angen i gyfrifiaduron a robotiaid ddilyn cyfres o orchmynion er mwyn cyflawni tasg. Mae rhan sylweddol o\u2019r weithgaredd wedi\u2019i chysegru i gael dysgwyr i ddefnyddio Raspberry Pi am y tro cyntaf, mewngofnodi, cael mynediad at IDLE3, a theipio cyfres fer o gyfarwyddiadau mewn iaith gyfrifiadurol (Python) er mwyn creu sia\u0302p. Erbyn diwedd y weithgaredd, byddwch wedi cyflwyno dysgwyr i rannau corfforol sylfaenol Raspberry Pi, arddangos y gall y Raspberry Pi ymddwyn fel cyfrifiadur traddodiadol a byddant wedi dechrau ar eu rhaglen Python gyntaf."}, {"text_idx": "#000003", "text": "i ddeall fod cyfrifiaduron yn dilyn cyfres o gyfarwyddiadau i achosi i rywbeth ddigwydd.\nyn gallu gosod y Raspberry Pi, a rhoi cyfres o gyfarwyddiadau mewn iaith Python i greu sia\u0302p."}, {"text_idx": "#000004", "text": "\u201cDwi\u2019n gallu siarad Python a Chymraeg!\u201d"}, {"text_idx": "#000005", "text": "Cyflwyniad \u2013 Yn gyntaf, dewiswch dri neu bedwar dysgwr i fod yn robotiaid, ac yna rhannwch y myfyrwyr sy\u2019n weddill yn dri neu bedwar ti\u0302m. Mae pob ti\u0302m yn cystadlu mewn ras i weld pwy all dywys \u2018robot\u2019 o gwmpas y dosbarth, neu \u2018ddrysfa\u2019 (maze). Gallai hyn fod yn dasg awyr agored. Eglurwch i\u2019r \u2018robotiaid\u2019 fod yn rhaid iddyn nhw esgus bod yn dwp, a dim ond dilyn y cyfarwyddiadau maen nhw\u2019n derbyn gan eraill."}, {"text_idx": "#000007", "text": "Unwaith fod y ras wedi\u2019i hennill, trafodwch unrhyw broblemau ddaeth y timau ar eu traws wrth geisio cael y robot i ddilyn eu cyfarwyddiadau. Ceisiwch dynnu sylw\u2019r myfyrwyr at y ffaith na allai\u2019r robot wneud ei benderfyniadau ei hun, a\u2019u bod wedi gorfod bod yn benodol iawn yngly\u0302n a\u0302 throeon a chamau oherwydd hynny."}, {"text_idx": "#000011", "text": "Gofynnwch i\u2019r dysgwyr osod eu hoffer Raspberry Pi, ei droi ymlaen a mewngofnodi yn defnyddio eu henw defnyddiwr pi a\u2019r cyfrinair raspberry."}, {"text_idx": "#000012", "text": "*Nodwch na fydd y dysgwyr yn gallu gweld unrhyw destun wrth deipio\u2019r cyfrinair, ond sicrhewch iddyn nhw ei fod yn gweithio. Pam bod hyn yn digwydd? Cliw: beth fyddai yn digwydd petai rywun yn edrych dros eu hysgwyddau? *"}, {"text_idx": "#000014", "text": "Nodwch fod y gyfres yma o wersi yn defnyddio Python 3. Os yw\u2019r myfyrwyr yn rhedeg IDLE falle na fydd eu cod yn rhedeg."}, {"text_idx": "#000015", "text": "Eglurwch iddynt fod IDLE3 yn rhaglen neu yn amgylchedd sydd yn eich caniata\u0301u i ysgrifennu rhaglen syml gan ddefnyddio\u2019r iaith raglennu Python. Mae\u2019n caniata\u0301u i chi ysgrifennu, golygu a rhedeg cod."}, {"text_idx": "#000016", "text": "Dangoswch iddynt sut i greu sia\u0302p drwy deipio dilyniant o gyfeiriadau, linell wrth linell. Gwelwch y Cyfarwyddiadau i Fyfyrwyr ar gyfer y camau sydd eu hangen er mwyn cyflawni\u2019r dasg hon."}, {"text_idx": "#000021", "text": "Leave a Reply Cancel reply"}]